CELEX: 32018D0111(01)
Language: ro
Date: 2018-01-10 00:00:00
Title: Decizia de punere în aplicare a Comisiei din 10 ianuarie 2018 privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol [Cairanne (DOP)]

11.1.2018   
            
            
               RO
            
            
               Jurnalul Oficial al Uniunii Europene
            
            
               C 8/5
            
         DECIZIA DE PUNERE ÎN APLICARE A COMISIEI
   din 10 ianuarie 2018
   privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol
   [Cairanne (DOP)]
   (2018/C 8/03)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
   întrucât:
   
               (1)
            
            
               Franța a depus o cerere de protecție a denumirii „Cairanne” în conformitate cu partea II titlul II capitolul I secțiunea 2 din Regulamentul (UE) nr. 1308/2013.
            
         
               (2)
            
            
               În conformitate cu articolul 97 alineatul (2) din Regulamentul (UE) nr. 1308/2013, Comisia a examinat această cerere și a constatat că sunt îndeplinite condițiile stabilite la articolele 93-96, la articolul 97 alineatul (1), precum și la articolele 100, 101 și 102 din regulamentul respectiv.
            
         
               (3)
            
            
               Prin urmare, pentru a se permite prezentarea de declarații de opoziție în conformitate cu articolul 98 din Regulamentul (UE) nr. 1308/2013, în Jurnalul Oficial al Uniunii Europene ar trebui publicat documentul unic menționat la articolul 94 alineatul (1) litera (d) din regulamentul respectiv, precum și trimiterea la publicarea caietului de sarcini făcută în cursul procedurii naționale de examinare a cererii de protecție a denumirii „Cairanne”,
            
         DECIDE:
   Articol unic
   Documentul unic întocmit în conformitate cu articolul 94 alineatul (1) litera (d) din Regulamentul (UE) nr. 1308/2013 și trimiterea la publicarea caietului de sarcini al denumirii „Cairanne” (DOP) sunt incluse în anexa la prezenta decizie.
   În conformitate cu articolul 98 din Regulamentul (UE) nr. 1308/2013, se acordă dreptul de opoziție la protecția denumirii menționate la primul paragraf timp de două luni de la data publicării prezentei decizii în Jurnalul Oficial al Uniunii Europene.
   
      Adoptată la Bruxelles, 10 ianuarie 2018.
      
         
            Pentru Comisie
         
         Phil HOGAN
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      ANEXĂ
      DOCUMENT UNIC
      
         „CAIRANNE”
      
      
         PDO-FR-02175
      
      Data depunerii cererii: 13.7.2016
      1.   Denumirea (denumirile) propusă (propuse) pentru înregistrare
      
      „Cairanne”
      2.   Tip de indicație geografică
      
      DOP – Denumire de origine protejată
      3.   Categorii de produse vitivinicole
      
      
               
                  1.
               
               
                  Vin
               
            4.   Descrierea vinului (vinurilor)
      
      
         Vinuri roșii
      
      Vinurile roșii, provenite majoritatea din soiul Grenache noir asociat cu Syrah și Mourvèdre, sunt generoase și au o intensitate ridicată a culorii. Ele se caracterizează prin arome de fructe roșii și miros floral. La degustare, predomină dulceața și suavitatea taninilor, care conferă un gust final delicat și complex.
      Vinurile prezintă o tărie alcoolică naturală în volume de minimum 12,5 %.
      În etapa de ambalare:
      
                  —
               
               
                  conținutul de acid malic este mai mic sau egal cu 0,40 g/l;
               
            
                  —
               
               
                  conținutul de zaharuri fermentabile ≤ 3 g/l dacă tăria alcoolică naturală în volume ≤ 14 %;
               
            
                  —
               
               
                  conținutul de zaharuri fermentabile ≤ 4 g/l dacă tăria alcoolică naturală în volume > 14 %;
               
            
                  —
               
               
                  intensitatea culorii (DO 420 nm+DO 520 nm + DO 620 nm) ≥ 5;
               
            
                  —
               
               
                  indici de polifenoli totali (DO 280nm) ≥ 45.
               
            Celelalte criterii respectă reglementările europene.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                  14
               
            
                  Aciditatea volatilă maximă (în miliechivalenți pe litru)
               
               
                  16,33 
               
            
                  Cantitatea totală maximă de dioxid de sulf (în miligrame pe litru):
               
               
                  100
               
            
         Vinuri albe
      
      Vinurile albe sunt produse, în cea mai mare parte, din soiurile Clairette, Grenache blanc și Roussanne. Acestea au un miros floral și un gust fructat și mineral.
      Vinurile prezintă o tărie alcoolică naturală în volume de minimum 12 %.
      Celelalte criterii respectă reglementările europene.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                  13,5 
               
            
                  Aciditatea volatilă maximă (în miliechivalenți pe litru)
               
               
                  16,33 
               
            
                  Cantitatea totală maximă de dioxid de sulf (în miligrame pe litru):
               
               
                  150
               
            5.   Practici vitivinicole
      
      a.   
            Practici enologice esențiale
         
      
      
         Cultura viței-de-vie
      
      Practica de cultivare
      —   Densitatea plantării
      Distanța dintre rânduri este mai mică sau egală cu 2,40 m.
      Fiecare butuc trebuie să dispună de o suprafață maximă de 2,50 m2. Această suprafață se obține înmulțind distanțele dintre rânduri cu spațiul dintre plantele de pe același rând.
      Distanța dintre butucii de pe același rând trebuie să fie între 0,80 și 1,25 m.
      —   Reguli de tăiere
      Plantele de viță-de-vie trebuie tăiate prin metoda tăierii scurte (utilizând metoda „Gobelet” sau metoda „Cordon de Royat”), astfel încât să aibă un maxim de 6 cepi pe fiecare butuc; fiecare cep de rod trebuie să aibă maximum 2 ochi.
      
                  —
               
               
                  Acoperirea solului cu folie de plastic este interzisă.
               
            
                  —
               
               
                  Plivitul tulpinilor cu substanțe chimice și erbicidarea parcelelor sunt interzise.
               
            
                  —
               
               
                  Utilizarea de erbicide între rânduri și pe capetele de teren este interzisă.
               
            
                  —
               
               
                  Împrăștierea pe sol a nămolului industrial, precum și a materiilor fecale proaspete este interzisă.
               
            
                  —
               
               
                  Orice modificare importantă a morfologiei terenului și a secvenței pedologice naturale a parcelelor destinate producției denumirii de origine controlate este interzisă.
               
            
                  —
               
               
                  Poate fi permisă irigarea.
               
            
         Practici enologice
      
      Practică enologică specifică
      
                  —
               
               
                  Strugurii sunt culeși manual. Cultivatorii de viță-de-vie sortează recolta în mod obligatoriu pentru a elimina boabele stricate și pe cele care nu sunt suficient de coapte.. Boabele au un conținut minim de zahăr de cel puțin 207 g pe litru de must pentru soiurile roșii (cu excepția soiului Grenache negru care are un conținut de 216 g/l) și de 196 g pe litru de must pentru soiurile albe.
               
            
                  —
               
               
                  Vinurile roșii prezintă o tărie alcoolică naturală în volume de minimum 12,5 %.
               
            
                  —
               
               
                  Vinurile albe prezintă o tărie alcoolică naturală în volume de minimum 12 %.
               
            
                  —
               
               
                  Utilizarea preselor continue este interzisă.
               
            
                  —
               
               
                  Este interzis orice tratament termic al recoltei în cadrul căruia temperatura depășește 40 °C.
               
            
                  —
               
               
                  Este interzisă utilizarea de bucăți de lemn.
               
            b.   
            Producțiile maxime
         
      
      
         Vinuri roșii
      
      40 de hectolitri pe hectar
      
         Vinuri albe
      
      42 de hectolitri pe hectar
      6.   Aria delimitată
      
      Recoltarea strugurilor, vinificarea, producerea și maturarea vinurilor se realizează pe teritoriul comunei Cairanne din departamentul Vaucluse. Suprafața ariei delimitate este de 2 042 ha.
      7.   Soiurile principale de struguri de vin
      
      
                   
               
               
                  Grenache N
               
            
                   
               
               
                  Grenache blanc B
               
            
                   
               
               
                  Clairette B
               
            
                   
               
               
                  Mourvèdre N
               
            
                   
               
               
                  Syrah N
               
            
                   
               
               
                  Roussanne B
               
            8.   Descrierea legăturii (legăturilor)
      
      Situată la sud de dealurile care separă văile Aygues (la vest) și Ouvèze (la est), aria geografică acoperă doar comuna Cairanne din departamentul Vaucluse în sud-estul Franței.
      Aria de producție beneficiază de o expunere generală optimă, altitudinea maximă atingând 335 m și scăzând treptat spre o vastă câmpie. Relieful protejează parțial vița-de-vie de mistral, un vânt puternic care bate dinspre nord/nord-vest aproximativ 165 de zile pe an. Clima este mediteraneeană, caracterizat printr-o temperatură medie anuală cuprinsă între 14 °C și 14,5 °C și o cantitate medie anuală de precipitații de 720 mm, care au loc în special primăvara și toamna. Aceste condiții climatice sunt favorabile soiurilor de viță-de-vie cultivate în zonă.
      Deciziile de cultivare au fost luate în funcție de caracteristicile solului, ținând cont de topografie. Acest lucru a permis păstrarea doar a acelor sectoare, parcele sau părți din parcele cele mai favorabile maturării strugurilor și exprimării caracterului Cairanne. Aceste situații necesită o gestionare optimă a plantelor și a potențialului lor de producție. Astfel, vinurile cu denumirea de origine „Cairanne” trebuie să aibă un randament la hectar mai mic și o tărie alcoolică naturală minimă în volume mai crescută în comparație cu vinurile cu denumirea de origine „Côtes du Rhône Villages”. Prezența în sortimentele viticole a soiului Grenache este mai mare (minimum 50 %, față de minimum 40 % pentru denumirea de origine „Côtes du Rhône Villages”). Operațiunile de recoltare manuală și de sortare sunt, de asemenea, practici care disting DOP „Cairanne” și care permit păstrarea optimă a caracteristicilor organoleptice ale strugurilor. Acest lucru a contribuit la obținerea unor vinuri care au caracteristicile analitice minime cerute și caracteristicile organoleptice de generozitate și de delicatețe descrise în continuare.
      Comuna Cairanne este inclusă în aria geografică a denumirii de origine controlată „Côtes du Rhône” recunoscută prin decretul din 19 noiembrie 1937.
      Originalitatea vinurilor produse în comuna Cairanne a fost recunoscută încă din 1953 ca denumire geografică complementară a denumirii de origine controlată „Côtes du Rhône”, și apoi în 1999, ca denumire geografică complementară a DOC „Côtes du Rhône Villages”. Vinurile din Cairanne sunt vinuri albe și roșii, liniștite și seci.
      Vinurile roșii, provenite majoritatea din soiul Grenache noir asociat cu Syrah și Mourvèdre (soiuri bine adaptate condițiilor caracterizate de zile însorite și uscate) sunt generoase și au o intensitate ridicată a culorii. Ele se caracterizează prin arome de fructe roșii și miros floral. În gură, predomină dulceața și suavitatea taninilor, care conferă un gust final delicat și complex.
      Vinurile albe sunt produse, în cea mai mare parte, din soiurile Clairette, Grenache blanc și Roussanne. Acestea au un miros floral și un gust fructat și mineral accentuat de caracterul dominant al calcarului din sol.
      În 2013, podgoriile Cairanne se întindeau pe mai mult de 1 000 de hectare, iar 80 % din vin se comercializează îmbuteliat.
      Combinația dintre clima mediteraneeană, caracterizată prin mult soare, și expunerea predominant orientată spre sud a parcelelor optimizează coacerea boabelor, precum și concentrația lor de zahăr, și accentuează complexitatea aromatică și rotunjimea vinurilor.
      În plus, clima uscată, accentuată de acțiunea mistralului, contribuie la starea bună din punct de vedere sanitar a culturilor și la acumularea de polifenoli în struguri. În această situație, obligația de a sorta recolta, păstrând doar boabele cele mai bune, contribuie la conținutul bogat de zahăr al mustului și la păstrarea potențialului aromatic al boabelor.
      Asocierea unei istorii comune, a unei priceperi și a unei ambiții comune într-un mediu unic situat la răscrucea dintre Aygues și Ouvèze a creat identitatea vinurilor. Legăturile dintre aceste componente ne spun o poveste: cea a unui sat viticol și a oamenilor săi de-a lungul secolelor. Acest lucru este exprimat de cultivatorii de viță-de-vie din Cairanne prin următoarea frază: „Cairanne este satul și Cairanne este vinul, unul confundându-se cu altul dintotdeauna.”
      9.   Alte condiții esențiale
      
      
         
            Zona situată în imediata vecinătate
         
      
      
         Cadrul juridic
      
      Legislația națională
      
         Tipul de condiție suplimentară
      
      Derogare privind producerea în aria geografică delimitată
      
         Descrierea condiției
      
      Zona situată în imediata vecinătate, definită prin derogare pentru vinificarea, producerea și maturarea vinurilor, este constituită din teritoriul următoarelor comune:
      
                  —
               
               
                  Departamentul Drôme: Mirabel-aux-Baronnies, Rochegude, Tulette.
               
            
                  —
               
               
                  Departamentul Vaucluse: Buisson, Camaret-sur-Aigues, Châteauneuf-du-Pape, Courthézon, Jonquières, Gigondas, Lagarde-Paréol, Mornas, Orange, Rasteau, Roaix, Sablet, Sainte-Cécile-les-Vignes, Saint-Roman-de-Malegarde, Séguret, Sérignan-du-Comtat, Travaillan, Uchaux, Vacqueyras, Vaison-la-Romaine, Villedieu, Violès, Visan.
               
            
         
            Unitatea geografică superioară
         
      
      
         Cadrul juridic
      
      Legislația națională
      
         Tipul de condiție suplimentară
      
      Dispoziții suplimentare referitoare la etichetare
      
         Descrierea condiției
      
      Pe eticheta vinurilor care beneficiază de denumirea de origine controlată poate figura unitatea geografică superioară „Cru des Côtes du Rhône”.
      
         
            Unități geografice mai mici
         
      
      
         Cadrul juridic
      
      Legislația națională
      
         Tipul de condiție suplimentară
      
      Dispoziții suplimentare referitoare la etichetare
      
         Descrierea condiției
      
      Pe eticheta vinurilor care beneficiază de denumirea de origine controlată poate figura numele unei unități geografice mai mici, cu condiția:
      
                  —
               
               
                  să fie vorba de un loc înscris în cadastru;
               
            
                  —
               
               
                  să figureze în declarația de recoltă.
               
            
         Trimitere la publicarea caietului de sarcini
      
      https://info.agriculture.gouv.fr/gedei/site/bo-agri/document_administratif-25a5999e-1720-472a-bb4b-65e29f4f2adc